Santjago Bernabeu stadions

Santjago Bernabeu stadions (spāņu: Estadio Santiago Bernabéu, izrunā: /esˈtaðjo sanˈtjaɣo βernaˈβeu/) ir futbola stadions Madridē, Spānijā. Stadions tika atklāts 1947. gada 14. decembrī. Te savas mājas spēles aizvada Spānijas futbola čempionāta Pirmās divīzijas klubs Madrides "Real" un Spānijas futbola izlase. Stadionā ir 83 186 vietas. Būvēts 1944.—1947. gadā. Santiago Bernabéu ir notikušas daudzas starptautiska mēroga spēles, tai skaitā 2010. gada UEFA Čempionu līgas un 1982. gada FIFA Pasaules kausa fināli. UEFA šim stadionam ir piešķīrusi piecu zvaigžņu reitingu (4. kategorijas stadions). Santiago Bernabéu stadiona laukums ir 105×68 m liels. Stadions ir nosaukts ilggadējā Madrides "Real" prezidenta Santjago Bernabeu vārdā. Atsauces Ārējās saites Vikikrātuvē par šo tēmu ir pieejami multivides faili. Skatīt: Santjago Bernabeu stadions. Santiago Bernabéu Stadium (angliski)